Greging har jobbet med en rekke vidt forskjellige uttrykk; fra strengt grafiske tegninger og malerier til fargesterke og ekspressive collage- og papirarbeider. Siden slutten av 70-tallet har han en rekke utstillinger bak seg hos blant annet Museet for samtidskunst, Kunstnerforbundet, «Galleri GAD», «Galleri Trafo» og Kunstnernes Hus (Høstutstillingen). Bertil Greging er kjøpt inn av en rekke institusjoner og samlere som Nasjonalgalleriet, Norsk kulturråd, Malmö Konstmuseum, Rolf Hoff, Christen Sveaas og Tor Juul.